《重游清源洞》
宋代·释圆悟

此地今重到，藤萝长碧阴。
缅思仙去后，长有客来吟。
出鸟江涛白，连云岭树深。
杖藜宜少驻，灵迹尚堪寻。

作者简介：释圆悟，号枯崖，福清（今属福建）人。能诗画，喜作竹石。理宗淳祐间住泉州光福寺，有《枯崖集》（《竹溪鬳斋十一稿续集》卷一○《泉州重修兴福寺记》），已佚。《画史会要》卷三有传。今录诗二十九首。